קנת ביינברידג'

קנת ביינברידג' (באנגלית: Kenneth Tompkins Bainbridge; 27 ביולי 1904 - 14 ביולי 1996) היה פיזיקאי אמריקני מתחום הפיזיקה הגרעינית מאוניברסיטת הרווארד, אשר הופקד על ניהול ניסוי טריניטי – הניסוי הגרעיני הראשון שהתרחש ב-16 ביולי 1945 במסגרת תוכנית מנהטן.

זעזועו של ביינברידג' לנוכח עוצמת הפיצוץ בניסוי, באה לידי ביטוי במשפט המפורסם שאמר לעמיתו רוברט אופנהיימר, מיד לאחר הפיצוץ – "Now we are all sons of bitches". אמירה זו סימנה את תחילת דרכו כפעיל נגד ניסויים גרעיניים ולמען הגבלת פיתוח הנשק הגרעיני בכלל.

ביוגרפיה 
נולד במדינת ניו יורק בשנת 1904.בשנת 1921 החל ללמוד הנדסת חשמל במכון הטכנולוגי של מסצ'וסטס, שם עשה תואר ראשון ושני. בשנת 1929 סיים דוקטורט באוניברסיטת פרינסטון. בשנת 1933 קיבל מלגת גוגנהיים שאפשרה לו ללמוד אצל ארנסט רתרפורד במעבדת קוונדיש שבאוניברסיטת קיימברידג'. בזמן לימודיו בלונדון, התיידד ביינברידג' עם הפיזיקאי הבריטי ג'ון קוקרופט.

עם חזרתו לארצות הברית בשנת 1934, הפך לפרופסור באוניברסיטת הרווארד. בשנת 1937 החל לעבוד כעמית באקדמיה האמריקאית לאמנויות ולמדעים.

לאחר מלחמת העולם השנייה, חזר ביינברידג' להרווארד ובשנים 1950–1954 ניהל את המחלקה לפיזיקה. עזב את האוניברסיטה בשנת 1975.

מת בביתו בלקסינגטון, מסצ'וסטס, ב -14 ביולי 1996. נקבר במרתה'ס ויניארד.

קישורים חיצוניים 

 ביוגרפיה של קנת ביינברידג'

ערכים שבהם תבנית בריטניקה אינה מתאימה
ניו יורק: אישים
פיזיקאים אמריקאים
עובדי פרויקט מנהטן
סגל אוניברסיטת הרווארד
חברי האקדמיה האמריקאית לאמנויות ולמדעים
זוכי מלגת גוגנהיים
בוגרי המכון הטכנולוגי של מסצ'וסטס

אמריקאים שנולדו ב-1904
אמריקאים שנפטרו ב-1996